వ్యయ నియంత్రణ  చర్యలే కారణంపారిస్: జనరల్ ఎలక్ర్టిక్ (జిఇ) తన సిబ్బందిలో 12,000 మందిని తొలగించనున్నట్టు ప్రకటించింది. తన జిఇ పవర్ యూనిట్లో ఈ మేరకు ఉద్యోగులను తగ్గించుకోనున్నట్టు కంపెనీ తెలిపింది. వ్యయా లను తగ్గించుకునే చర్యల్లో భాగంగానే ఈ నిర్ణయం తీసుకున్నట్టు పేర్కొంది. 2018 సంవత్సరంలో నిర్మాణాత్మక వ్యయాలను వంద కోట్ల డాలర్ల మేర తగ్గించుకోవాలన్న లక్ష్యానికి అనుగుణంగా చర్యలు తీసుకుంటున్నట్టు కంపెనీ వెల్లడించింది. జిఇ లాభదాయకత, షేరు ధరలో క్షీణతకు అడ్డుకట్ట వేసేందుకు కొత్త సిఇఒగా బాధ్యతలు చేపట్టిన జాన్ ఫ్లానెరీ రంగంలోకి దిగారు. గత నెలలో భారీ పునర్వ్యవస్థీకరణ ప్రణాళికలను ప్రకటించారు. ఇందులో భాగంగానే వేలాది మంది ఉద్యోగుల కోతతోపాటు కొన్ని వ్యాపార  యూనిట్లను విక్రయించాలని నిర్ణయించారు. 2017, 2018 సంవత్సరాల్లో నిర్మాణాత్మక వ్య యాలను 350 కోట్ల డాలర్లు తగ్గించాలని, 2,000 కోట్ల డాలర్ల విలువైన ఆస్తులను విక్రయించాలని జిఇ భావిస్తోంది. అంతర్జాతీయంగా మారుతున్న పరిణామాల నేపథ్యంలో జిఇ పవర్ వ్యాపారంపై దెబ్బపడుతోంది. ప్రపంచ విద్యుత్ ఉత్పత్తుల్లో మూడింట ఒక వంతు వాటా జిఇకి ఉంది. రెన్యూవబుల్ ఎనర్జీకి ప్రాధాన్యం పెరుగుతూ గ్యాస్, బొగ్గు ఆధారిత ప్రాజెక్టులకు డిమాండ్ తగ్గుతున్న నేపథ్యంలో కంపెనీకి ఇబ్బందులు మొదలయ్యాయి. ‘‘ ఉద్యోగులను తగ్గించుకునే నిర్ణయం ఇబ్బందికరమైనదే. జిఇ పవర్ ఉత్పత్తులు, సర్వీసులకు గిరాకీ తగ్గిన నేపథ్యంలో తప్పనిసరిగా ఈ నిర్ణయం తీసుకోవాల్సి వచ్చింది’’ అని జిఇ పవర్ చీఫ్ ఎగ్జిక్యూటివ్ రస్సెల్ స్టోక్స్ తెలిపారు.
vyaya niyantrana  charyale karanamparis: janaral elecrtic (jii) tana sibbandilo 12,000 mandini tolaginchanunnattu prakatinchindi. tana jii paver unitlo ee meraku udyogulanu tagginchukonunnattu company telipindi. vyaya lanu tagginchukune charyallo bhagamgane ee nirnayam teesukunnattu perkondi. 2018 samvatsaramlo nirmaanaatmaka vyayaalanu vanda kotla dalarla mera tagginchukovalanna lakshyaaniki anugunamgaa charyalu teesukuntunnattu company velladinchindi. jii laabhadaayakata, sheru dharalo ksheenataku addukatta vesenduku kotta ciega baadhyatalu chepattina jan flanery rangamloki digaaru. gatha nelalo bhari punarvyavastheekarana pranaalikalanu prakatinchaaru. indulo bhagamgane velaadi mandi udyogula kothathopaatu konni vyapara  unitlanu vikrayinchaalani nirnayinchaaru. 2017, 2018 samvatsaraallo nirmaanaatmaka vya yalanu 350 kotla daalarlu tagginchaalani, 2,000 kotla dalarla viluvaina aastulanu vikrayinchaalani jii bhaavistondi. antarjaatiiyamgaa maarutunna parinaamaala nepathyamlo jii paver vyaapaarampai debbapadutondi. prapancha vidyut utpattullo moodinta oka vantu wata jiki undi. renuvable enarjeeki praadhaanyam perugutuu gyas, boggu aadhaarita praajektulaku demand taggutunna nepathyamlo kampeneeki ibbandulu modalayyayi. ‘‘ udyogulanu tagginchukune nirnayam ibbandikaramainade. jii paver utpattulu, sarveesulaku giraki taggina nepathyamlo tappanisarigaa ee nirnayam teesukovalsi vachindi’’ ani jii paver cheef egjicutive russel stokes telipaaru.